Der findes som nævnt mange forskellige former for isoleringsmateriale, som anvendes til efterisolering af hulmur. Fælles for dem alle, er dog at de kommer i en granuleret form, som kan blæses eller hældes ind. Traditionelle materialer som stenuld, flamingo og glasuld, har været anvendt så længe, at der er en høj kendskab til deres evner og holdbarhed. Man bruger ikke længere letklinker/lecakugler. Papiruld anvendes mange steder, men man skal fravælge det, hvis hulmuren er udsat for kraftig slagregn.
Hvilket materiale der anvendes har sjældent den store betydning for resultatet. Der kan dog være situationer, hvor det ene materiale har fordele ift. de andre. Derfor er det en god idé at tage diskussionen med en fagmand, som kan hjælpe dig med at vurdere, hvilket materiale som passer bedst i din situation.